LV Eiropas Savienības Oficiālais Vēstnesis C 260/258

REVĪZIJAS PALĀTAS 2006. FINANŠU GADA TICAMĪBAS DEKLARĀCIJA PAR SESTO, SEPTĪTO, ASTOTO UN DEVĪTO EIROPAS ATTĪSTĪBAS FONDU (EAF)

(2007/C 260/02)

I. Eiropas Revīzijas palāta (Palāta) ir pārbaudījusi sestā, septītā, astotā un devītā EAF pārskatus un pakārtotos darījumus par 2006. gada 31. decembrī slēgto finanšu gadu. Šajos pārskatos ietilpst finanšu pārskati, finanšu izpildes ziņojumi, kā arī Eiropas Investīciju bankas (EIB) sniegtie finanšu pārskati un informācija (1). Ievērojot finanšu regulas, Palātai ir uzdots iesniegt Eiropas Parlamentam un Padomei deklarāciju par pārskatu ticamību un pakārtoto darījumu likumību un pareizību attiecībā uz to EAF resursu daļu, par kuras finanšu pārvaldību atbild Komisija (2). Palāta veica revīziju saskaņā ar savu revīzijas politiku un standartiem. Šī politika un standarti ir balstīti uz vispārpieņemtajiem starptautiskiem revīzijas standartiem, kas pielāgoti EAF kontekstam. Palāta guva pietiekamu pamatu turpmāk sniegtajiem atzinumiem.Pārskatu ticamībaII. Palāta atzīst, ka par 2006. finanšu gadu sagatavotie finanšu izpildes ziņojumi un finanšu pārskati 2006. gada 31. decembrī ticami atspoguļo ieņēmumus un izdevumus saistībā ar sesto, septīto, astoto un devīto EAF konkrētajā finanšu gadā, kā arī minēto EAF finanšu stāvokli gada beigās. Neierobežojot iepriekš minēto atzinumu, Palāta vērš uzmanību: a) faktam, ka Komisija nav pierādījusi to pieņēmumu derīgumu, kuri izmantoti, aplēšot uzkrājumus saņemamajiem faktūrrēķiniem; b) pārāk lielajām garantiju summām, kas uzrādītas finanšu pārskatu piezīmēs. Pakārtoto darījumu likumība un pareizībaIII. Ņemot vērā Palātas veiktās revīzijas rezultātus un izņemot IV punktā skatīto jautājumu, Palāta uzskata, ka ieņēmumiem, piešķīrumiem, saistībām un maksājumiem minētajā finanšu gadā pakārtotie darījumi kopumā ir likumīgi un pareizi.IV. Palātas revīzijā atklājās, ka delegāciju atļautajos pakārtotajos darījumos ir būtisks kļūdu līmenis.V. Attiecībā uz budžeta atbalstu un turpmāk neierobežojot iepriekš minēto revīzijas atzinumu, Palātas revīzijā atklājās, ka Komisijas lēmumi par atbalsta izmaksāšanu pietiekami oficiālā un strukturētā veidā nepierāda atbilstību Kotonū nolīgumam.VI. Lai gan Komisija ir pilnveidojusi savas pārraudzības un kontroles sistēmas, Palātas veiktajā revīzijā tika konstatēts, ka atsevišķas sistēmas vēl uzlabojamas un ka jāizstrādā vispārēja kontroles stratēģija, lai nodrošinātu pārraudzības un kontroles pasākumu produktīvāku un efektīvāku īstenošanu. Palāta atzīmē, ka Komisija jau risina daudzus no pārskatā izceltajiem jautājumiem, kā arī atzinīgi vērtē Komisijas pozitīvo reakciju uz Palātas sniegtajiem ieteikumiem. 2007. gada 27. septembrī priekšsēdētājs Hubert WEBER Eiropas Revīzijas palāta 12, rue Alcide De Gasperi, L-1615 Luxembourg

(1) Saskaņā ar 96. panta 1. punktu, 100. pantu, 101. pantu un 125. panta 2. punktu Finanšu regulā, ko piemēro 9. Eiropas Attīstības fondam; konkrēti tas attiecas, pirmkārt, uz grāmatveža sagatavotām bilancēm un saistītajiem pārskatiem un, otrkārt, uz pārvaldības pārskatiem, kuros ietvertas tabulas, ko, apspriežoties ar grāmatvedi, sagatavo galvenais kredītrīkotājs. Šos finanšu pārskatus sagatavo gan par katru no četriem EAF, gan arī visaptverošā, konsolidētā formā. Šī deklarācija neattiecas uz EIB iesniegtajiem finanšu pārskatiem un informāciju (sk. 14. zemsvītras piezīmi).

(2) Saskaņā ar iepriekš minētās Finanšu regulas 103. panta 3. punktu; kopā ar tās pašas regulas 1. pantu tas nozīmē, ka šī deklarācija neattiecas uz to devītā EAF resursu daļu, ko pārvalda un par ko atbild EIB.